**Република Србија**

**ОПШТИНА ТОПОЛА**

**ОПШТИНСКА УПРАВА ТОПОЛА**

**Одељење за буџет, финансије, привреду и друштвене делатности**

**Број: 40-57/2024-03**

**31.12.2024. године**

**Предмет: Обавештење о измени структуре позива на број одобрења код уплате јавних прихода**

Правилником о условима и начину вођења рачуна за уплату јавних прихода и распоред средстава са тих рачуна („Службени гласник РС“, број 16/16, 49/16,.... и 55/24, у даљем тексту: Правилник) прописана је измена која се односи на формирање позива на број одобрења (у даљем тексту: ПБО) код уплата на рачуне за уплату јавних прихода, у случају када у колони 8 Прилога 1 Правилника, није уписана реч: „ПУ“ или „ЛПА“, а надлежни орган није утврдио обавезу уношења обележја за идентификацију обвезника јавног прихода или примања, односно локалног јавног прихода или примања у елемент ПБО.

Наиме, од **3. јануара 2025. године**, од када се примењује поменута одредба Правилника, на рачуне за уплату јавних прихода више неће бити могуће извршити уплату само са општим ПБО – по моделу 97 са контролним бројем 86 и шифром општине 101, због чега је потребно да све уплате јавних прихода и примања које се врше за нашу услугу или по нашем налогу, односно по налогу корисника у нашој надлежности буду вршене на рачуне за уплату јавних прихода са следећом структуром ПБО:

1. Двоцифрени контролни број **48** по моделу **97**,
2. Троцифрени број општине Топола **101**,
3. ЈБ КЈС **07546**

**(ПБО: модел 97 48-101-07546)**

У случају да се врши наплата неког јавног прихода за који у колони 8 Прилога 1 није уписана реч: „ПУ“ или „ЛПА“, а утврђена је обавеза уношења обележја за идентификацију обвезника јавног прихода или примања, односно локалног јавног прихода или примања, приликом уноса података у поље ПБО обавезно се уноси контролни број, шифра општине Топола 101 и обележје за идентификацију обвезника, које може имати од једне до 18 цифара.

(ПБО: модел 97 хх-101-хххххххххххххххххх)

Чланом 28. Правилника прописано је да за све више или погрешно уплаћене јавне приходе и примања обвезника, за које у колони 8 Прилога 1 није уписана реч: „ПУ“ или „ЛПА“, односно за које аналитику уплата не води Пореска управа или локална пореска администрација, надлежни орган по чијем налогу је извршено плаћање, орган који прати наплату, орган који је наведен у ПБО са својим ЈБ КЈС, односно орган на чији рачун је извршена уплата, обавезан је да изда потврду обвезнику да средства нису, односно неће бити искоришћена по својој намени.

**РУКОВОДИЛАЦ ОДЕЉЕЊА**

**Јасна Миљковић,с.р.**